CELEX: 32006D0386
Language: da
Date: 2006-06-01 00:00:00
Title: Rådets afgørelse 2006/386/FUSP af  1. juni 2006  om gennemførelse af fælles holdning 2005/411/FUSP om restriktive foranstaltninger over for Sudan

2.6.2006   
            
            
               DA
            
            
               Den Europæiske Unions Tidende
            
            
               L 148/61
            
         
      RÅDETS AFGØRELSE 2006/386/FUSP
   af 1. juni 2006
   om gennemførelse af fælles holdning 2005/411/FUSP om restriktive foranstaltninger over for Sudan
   RÅDET FOR DEN EUROPÆISKE UNION HAR —
   under henvisning til fælles holdning 2005/411/FUSP (1), særlig artikel 6, sammenholdt med artikel 23, stk. 2, i traktaten om Den Europæiske Union, og
   ud fra følgende betragtninger:
   
               (1)
            
            
               Den 30. maj 2005 vedtog Rådet fælles holdning 2005/411/FUSP med henblik på at gennemføre de foranstaltninger, der er indført over for Sudan ved FN's Sikkerhedsråds resolution (UNSCR) 1591 (2005).
            
         
               (2)
            
            
               Den 25. april 2006 vedtog Sikkerhedsrådet resolution 1672 (2006), hvorved det i medfør af kapitel VII i De Forenede Nationers pagt besluttede, at alle stater skal gennemføre foranstaltningerne i punkt 3 i resolution 1591 (2005) vedrørende visse navngivne personer, med hensyn til hvilke det udvalg, der er nedsat i henhold til resolution 1591 (2005), har fremlagt den nødvendige detaljerede begrundelse. Dette udvalg vil også efter behov føre og opdatere listen over personer og drøfte anmodninger om undtagelser i overensstemmelse med den rolle, udvalget er tildelt i punkt 3 a i resolution 1591 (2005).
            
         
               (3)
            
            
               Bilaget til fælles holdning 2005/411/FUSP bør udfyldes i overensstemmelse hermed —
            
         TRUFFET FØLGENDE AFGØRELSE:
   Artikel 1
   Listen over personer i bilaget til denne afgørelse indsættes i bilaget til fælles holdning 2005/411/FUSP.
   Artikel 2
   Denne afgørelse har virkning fra datoen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Luxembourg, den 1. juni 2006.
      
         
            På Rådets vegne
         
         L. PROKOP
         
         
            Formand
         
      
   
   
      (1)  EUT L 139 af 2.6.2005, s. 25.
   
      BILAG
      
                  »1.
               
               
                  Efternavn, fornavn: ELHASSAN Gaffar Mohamed
                  Andre oplysninger: generalmajor og øverstbefalende for Sudans væbnede styrkers vestlige region
               
            
                  2.
               
               
                  Efternavn, fornavn: HILAL Sheikh Musa
                  Andre oplysninger: øverste leder for Jalulstammen i Norddarfur
               
            
                  3.
               
               
                  Efternavn, fornavn: SHANT Adam Yacub
                  Andre oplysninger: øverstbefalende for Den Sudanesiske Befrielseshær (SLA)
               
            
                  4.
               
               
                  Efternavn, fornavn: BADRI Gabril Abdul Kareem
                  Andre oplysninger: taktisk befalingsmand for Den Nationale Bevægelse for Reform og Udvikling (NMRD)«.